पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार की देर शाम योगिया टीला में एक युवक वज्रपात की चपेट मे आने से घायल हो गया। परिजनों द्वारा उसे इलाज के लिए रेफरल अस्पताल ले जाया जा रहा था लेकिन रास्ते में ही उसकी मौत हो गई। मृतक की पहचान भैरो यादव के 16 वर्षीय पुत्र नीतीश कुमार के रूप में हुई है। वहीं परिजनों एवं ग्रामीणों ने घायल युवक को झाझा रेफरल अस्पताल लाया जहां चिकित्सकों ने बेहतर इलाज के लिए जमुई रेफर कर दिया। वहीं रास्ते में युवक की मौत हो गयी। गुरूवार को पुलिस को सूचना मिलते ही उक्त गांव पहुंचकर शव को अपने कब्जे में लेते हुए पोस्टमार्टम के लिए जमुई भेज दिया। ग्रामीणों ने बताया कि जिस वक्त बारिश हो रही थी उस वक्त वह घर के बगल में एक वृक्ष के पास खड़ा था तभी वज्रपात की चपेट में आ गया और वह घायल हो गया। काफी देर के बाद जब बारिश रूकी तो सब की नजर उसपर पड़ी। उसके बाद उसे इलाज के लिए झाझा रेफरल अस्पताल लाया गया। लेकिन डॉक्टर ने मृत घोषित कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn